CELEX: 22021D0219
Language: mt
Date: 2018-07-06 00:00:00
Title: Deċiżjoni tal-Kumitat Konġunt taż-ŻEE Nru 158/2018 tas-6 ta’ Lulju 2018 li temenda l-Anness XVII (Proprjetà Intellettwali) tal-Ftehim dwar iż-ŻEE [2021/219]

25.2.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 67/51
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 158/2018
         tas-6 ta’ Lulju 2018
         li temenda l-Anness XVII (Proprjetà Intellettwali) tal-Ftehim dwar iż-ŻEE [2021/219]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim dwar iż-ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament (UE) 2017/1128 tal-Parlament Ewropew u tal-Kunsill tal-14 ta' Ġunju 2017 dwar l-iżgurar tal-portabbiltà transkonfinali tas-servizzi tal-kontenut online fis-suq intern (1), kif rettifikat bil-ĠU L 198, 28.7.2017, p. 42, għandu jiġi inkorporat fil-Ftehim dwar iż-ŻEE.
                  
               
                     (2)
                  
                  
                     Jenħtieġ għalhekk, li l-Anness XVII tal-Ftehim dwar iż-ŻEE jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            Il-punt li ġej jiddaħħal wara l-punt 11 (id-Direttiva 2014/26/UE tal-Parlament Ewropew u tal-Kunsill) tal-Anness XVII tal-Ftehim dwar iż-ŻEE:
            
                        “12.
                     
                     
                        
                           32017 R 1128: Ir-Regolament (UE) 2017/1128 tal-Parlament Ewropew u tal-Kunsill tal-14 ta' Ġunju 2017 dwar l-iżgurar tal-portabbiltà transkonfinali tas-servizzi tal-kontenut online fis-suq intern) ĠU L 168, 30.6.2017, p. 1), kif rettifikat mill-ĠU L 198, 28.7.2017, p. 42.
                        Għall-finijiet ta’ dan il-Ftehim, id-dispożizzjonijiet tar-Regolament għandhom jinqraw skont l-adattamenti li ġejjin:
                        
                                    (a)
                                 
                                 
                                    Fl-Artikolu 2(5) tar-Regolament, il-kliem ‘l-Artikoli 56 u 57 TFUE’ għandhom jaqraw ‘l-Artikoli 36 u 37 tal-Ftehim dwar iż-ŻEE’.
                                 
                              
                                    (b)
                                 
                                 
                                    Fl-Artikolu 9(2) tar-Regolament, il-kliem ‘2 ta’ Ġunju 2018’ għandhom jinqraw ‘xahrejn wara d-data tad-dħul fis-seħħ tad-Deċiżjoni tal-Kumitat Konġunt taż-ŻEE Nru 158/2018 tas-6 ta’ Lulju 2018’.”
                                 
                              
                  
         
            Artikolu 2
            It-test tar-Regolament (UE) Nru 2017/1128, kif rettifikat fil-ĠU L 198, 28.7.2017, p. 42, bil-lingwa Iżlandiża u b’dik Norveġiża, li se jiġi ppubblikat fis-Suppliment dwar iż-ŻEE ta’ Il-Ġurnal Uffiċjali tal-Unjoni Ewropea, għandu jkun awtentiku.
         
         
            Artikolu 3
            Din id-Deċiżjoni għandha tidħol fis-seħħ fis-7 ta’ Lulju 2018, dment li jkunu saru l-avviżi kollha skont l-Artikolu 103(1) tal-Ftehim dwar iż-ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta' Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
         
         
            Magħmul fi Brussell, is-6 ta’ Lulju 2018.
            
               
                  Għall-Kumitat Konġunt taż-ŻEE
               
               
                  Il-President
               
               Oda Helen SLETNES
            
         
         
            (1)  ĠU L 168, 30.6.2017, p. 1.
         
            (*1)  Hemm indikati rekwiżiti kostituzzjonali.